Amezyan Amer(4) yebḍa talliyin n tezrawin ɣef tsekla tamaziɣt (ladɣa taqbaylit) ɣef kraḍ n talliyin. Beṭṭu-agi yusa-d ilmend n tmuɣli n tezrawin-a ɣer tsekla tamaziɣt. Tallit tamezwarut d tallit n umnekcam arumi,anda tizrawin n tallit-a, aḍris n tsekla d allal n tikci n yissalen ɣef tmetti tamaziɣt, ladɣa taqbaylit, iwakken ad yili uressi n temharsa s tegzi n tumant tanmettit, imi tizrawin-a d iɣallen n tedbelt tafrensist i tent-ixeddmen. Tallit tis snat d tallit n Memri, anda anagmay-agi yefka azal i uḍris, yeččur ilem-nni n lexsas n tezrawin n yirumyen, i yefkan tamuɣli tafulklurit i tsekla taqbaylit. Seg tama-s Galand